คือหนูเป็นผู้หญิงนะค่ะหนูอายุ13 แล้วหนูก็มีนํ้าสีขาวๆยืดๆออกมาจากอวัยวะเพศหญิงค่ะในขณะที่หนูยังไม่มีประจำเดือน ไม่ทราบว่าหนูเป็นอะไรหรอค่ะคุณ
สวัสดีค่ะ น้ำสีขาวๆ ยืดๆ ที่ออกจากช่องคลอด ก็คือตกขาวที่ปกติดี ซึ่งการมีตกขาวเกิดจากผลของฮอร์โมนเพศของรังไข่ ดังนั้น จึงไม่ได้ผิดปกติอะไร แม้จะยังไม่เคยมีประจำเดือนมาก็ตาม เพราะแสดงว่ารังไข่ได้มีการทำงานผลิตฮอร์โมนอยู่ และหลังจากนี้ไป ประจำเดือนครั้งแรกก็น่าจะมาในเวลาไม่นานนี้ค่ะ ส่วนการมีตกขาว ก็จะมีเกิดขึ้นไปตลอดช่วงอายุของวัยเจริญพันธ์ุ คือจะมีไปจนกว่าจะเข้าสู่วัยหมดประจำเดือนค่ะ เพียงแต่จะมีทั้งช่วงที่ไม่มี ช่วงที่มี และปริมาณ ความเหนียวข้น ก็จะเปลี่ยนแปลงไปตามรอบเดือน ตามอิทธิพลของฮอร์โมนค่ะ